
LIETUVOS RESPUBLIKOS SEIMO

NACIONALINIO SAUGUMO IR GYNYBOS KOMITETAS

PAPILDOMO KOMITETO

I Š V A D A

DĖL LIETUVOS RESPUBLIKOS 

Vidaus tarnybos statuto priedo pakeitimo įstatymo projekto

NR. XIIIP-811
2017-06-21 Nr. 104-P-44
Vilnius

1. Komiteto posėdyje dalyvavo: komiteto pirmininkas Vytautas Bakas, komiteto pirmininko pavaduotoja Rasa Juknevičienė, komiteto nariai: Virgilijus Alekna, Arvydas Anušauskas, Dainius Gaižauskas, Jonas Jarutis, Laurynas Kasčiūnas, Michal Mackevič, Juozas Olekas, Audrys Šimas, komiteto biuro vedėjas Vitalij Dmitrijev, patarėjai: Paulius Bačiulis, Evaldas Sinkevičius, padėjėja Vilma Lukoševičiūtė. Vidaus reikalų ministras Eimutis Misiūnas, Vidaus reikalų ministerijos Viešojo saugumo ir migracijos politikos departamento Visuomenės saugumo skyriaus vyr. specialistė Ieva Naruševičienė, Teisės departamento Teisėkūros ir teisės taikymo skyriaus patarėjas Adomas Puidokas, Valstybės sienos apsaugos tarnybos Ekonomikos, strateginio planavimo ir apskaitos valdybos direktorius Virgaudas Lukoševičius, Sienos kontrolės organizavimo valdybos viršininkė Vilija Plotnikovienė.
2. Ekspertų, konsultantų, specialistų išvados, pasiūlymai, pataisos, pastabos (toliau – pasiūlymai):
	Eil.
Nr.
	Pasiūlymo teikėjas, data
	Siūloma keisti
	Pasiūlymo turinys

	Komiteto nuomonė
	Argumentai, 
pagrindžiantys nuomonę

	
	
	str.
	str. d.
	p.
	
	
	

	1. 
	Seimo kanceliarijos Teisės departamentas, 2017-06-13
	1
	
	
	Įvertinę įstatymo projekto atitiktį Konstitucijai, įstatymams ir teisės technikos taisyklių reikalavimams, teikiame šias pastabas:

1. Atsižvelgiant į teisės technikos taisykles, tikslintinas įstatymo projekto 1 straipsnio pavadinimas ir pakeitimo esmė, t.y. straipsnio pavadinime brauktini žodžiai ,,1 straipsnyje išdėstyto“, o pakeitimo esmėje – ,,1 straipsnyje išdėstyto“ bei ,,Vidaus tarnybos pareigūnų pareiginių algų koeficientų lentelės“. 
	Pritarti
	

	2. 
	Seimo kanceliarijos Teisės departamentas, 2017-06-13
	
	
	
	2. Atsižvelgiant į Vidaus tarnybos statuto priedo 1 ir 2 eilutėse nurodytą pilną Valstybės sienos apsaugos tarnybos prie Vidaus reikalų ministerijos pavadinimą bei siekiant teisinio reguliavimo nuoseklumo, siūlytina atitinkamai patikslinti įstatymo projekto 1 straipsniu keičiamo Vidaus tarnybos statuto priedo 3 ir 4 eilutes.
	Pritarti
	


3. Piliečių, asociacijų, politinių partijų, lobistų ir kitų suinteresuotų asmenų pasiūlymai: negauta.
4. Valstybės ir savivaldybių institucijų ir įstaigų pasiūlymai: negauta.
5. Subjektų, turinčių įstatymų leidybos iniciatyvos teisę, pasiūlymai: negauta.
6. Komiteto sprendimas ir pasiūlymai: Iš esmės pritarti iniciatorių pateiktam įstatymo projektui Nr. XIIIP-811 ir siūlyti pagrindiniam komitetui jį tobulinti, atsižvelgiant į Seimo kanceliarijos Teisės departamento pastabas, kurioms komitetas pritarė, ir pritarti komiteto išvadoms.
7. Balsavimo rezultatai: pritarta bendru sutarimu. 
8. Komiteto paskirti pranešėjai: Vytautas Bakas.

Komiteto pirmininkas 

Vytautas Bakas
Biuro patarėjas Paulius Bačiulis

